Document ID: /fineweb-2-swissfilter-quality_10-filterrobots/filtered/02038.jsonl.gz/1106

Suenter las bunas experientschas da l’onn passà dal project da differentas generaziuns «Mut & mehr» saja ussa vegnì realisà in auter project nua che uffants giogan ensemen cun creschids. Quai è da leger en il program dal toc «Il striun dad Oz», ina paraula da Lyman Frank Baum.
«La giuventetgna è la basa ed il futur d'ina gruppa da teater sco la gruppa Muntanellas» di Lina Frei-Baselgia, la manadra da la gruppa da teater. Per la pedagoga da teater, e sco ella di sezza la mamma da la gruppa, èsi indispensabel da porscher ad uffants in conturn professiunal per tegnair en vita il plaschair vi dal far teater.